6 Molimo o ile a tsosa motho oa pele a sebelisa moprofeta oa hae Elia nakong eo a neng a etsa mehlolo. Mohlolohali e mong oa mofutsana motseng oa Sarepta o ile a amohela moprofeta Elia ha hae. Jehova o ile a etsa hore ka mohlolo phofo ea mohlolohali eo le oli li se ke tsa fela e le hore eena le mora oa hae ba ka lula ba phela. (1 Mar. 17:8-16) Hamorao mora oa hae o ile a kula ’me a shoa. Empa Elia o ile a mo thusa. O ile a tšoara setopo sa ngoana eo eaba oa rapela o re: “Molimo oa ka, ka kōpo, etsa hore moea oa ngoana enoa o khutlele ka hare ho eena.” Jehova o ile a araba thapelo ea Elia ’me mora oa mohlolohali eo a boela a phela. Ena ke tlaleho ea pele ea tsoho e hlahang ka Bibeleng. (Bala 1 Marena 17:17-24.) E tlameha ebe Maretha o ile a tseba ka ketsahalo ena.